મૃતક યુવકની પત્ની જયાબેન કુટુંબના અન્ય સભ્યોને સાથે લઇને કારખાને આવી ત્યારે પતિ અર્ધબેભાન હાલતમાં હોવાથી તેને ૧૦૮માં રાજકોટ સિવિલ હોસ્પિટલમાં ખસેડવા પ્રબંધ કર્યો હતો. સિવિલ હોસ્પિટલના તબીબે મુકેશને મૃત જાહેર કરતા બનાવ હત્યામાં પલટાયો હતો. બનાવની જાણ થતાં પીએસઆઇ સિધ્ધુ, મદદનીશ ઉપેન્દ્રસિંહ સ્ટાફ સાથે ઘટના સ્થળ અને ત્યાંથી હોસ્પિટલ પહોંચ્યા હતા. પોલીસે મૃતકના પત્ની જયાબેનની ફરિયાદ પરથી કારખાનેદાર સહિત પાંચ સામે હત્યા અને એટ્રોસિટી એક્ટ મુજબ ગુનો નોંધી તમામને ઝડપી લેવા કાર્યવાહી શરૂ કરી છે.